## La Generalitat potencia la pilota en el nou programa d’À Punt sobre l’esport autòcton

*** La Direcció General d’Esport, a través de Comunitat de l’Esport, promou el programa *Apunts de pilota* que s’estrena este diumenge 4 de maig**

Presidència de la Generalitat, a través de la Direcció General d’Esport, potencia la pilota valenciana amb el suport a *Apunts de pilota*, el nou programa sobre este esport autòcton que estrena la cadena autonòmica À Punt el diumenge 4 de maig a les 11.00 hores.

El director general d’Esport, Luis Cervera, ha assenyalat que “la Generalitat vol estar al costat de la pilota i d’À Punt per al foment d’este esport que representa tan bé la Comunitat Valenciana”.

Per això, a través de la marca ‘Comunitat de l’Esport’, el projecte de la Generalitat que busca posicionar la Comunitat Valenciana com a referent esportiu i donar suport a les diverses entitats relacionades amb l’esport, “donem suport a esta nova iniciativa de la televisió autonòmica valenciana”.

*Apunts de pilota* és un espai informatiu de producció pròpia que repassarà en un format breu les últimes novetats de les competicions més destacades de l’esport autòcton valencià.

A més, el programa mostrarà als principals protagonistes de la pilota valenciana i recorrerà trinquets, escoles i clubs de la Comunitat Valenciana.

El director general d’Esport ha indicat que la Generalitat “col·labora en este nou format que potencia els continguts àgils i dinàmics, orientats també a ser consumits en les xarxes socials, contribuint a renovar la difusió de la pilota valenciana”.

Luis Cervera ha destacat que esta iniciativa suposa una mostra més del “compromís de la Generalitat amb l’esport en la Comunitat Valenciana, en tots els seus vessants, i amb la pilota valenciana, un esport propi d’este territori i al qual volem oferir sempre una especial atenció i suport”.

Fecha: 03/05/2025